Uzye Mwemwe Ina Klistu?
Ee. Ivyalondela pisika i vyalenga tusininkizye ukuti sweswe Ina Klistu:
Tukalondela sana vino Yesu Klistu wasambilizyanga alino na vino wacitanga.—1 Petulo 2:21.
Twazumila ukuti Yesu aliwe angalenga kuti tukapusuke, “
pano muno nsi yonsi kusi zina na lyuze lino Leza wapeela kuno tuli lyakuti tutuulilwemo.”—Milimo 4:12.
Antu akaaya ya Nte Yakwe Yeova yakawatiziwa umwizina lyakwe Yesu.—Mateo 28:18, 19.
Tukapepa mapepo kuli Leza kupitila umwizina lyakwe Yesu.—Yoane 15:16.
Twazumila ukuti Yesu ali Mutwe, aliwe wapeelwa maka pa onsi yonsi.—1 Kolinto 11:3.
Lelo umu vintu ivingi sile, swemo twapusana na antu aaya umu mipepele yuze akaitaka ukuti a Ina Klistu. Cimwi icalenga kuti tupusane na antu yaayo i cakuti, swemo twazumila ukuti, Baibo ikasambilizya ukuti Yesu u Mwana wakwe Leza, nupya ataayamo umu cisambilizyo cakuti muli Leza wenga mwaya ya Leza yatatu. (Mako 12:29) Tutazumila nu kuti umuntu ndi wafwa kwaya cimwi cikasyala icipuma umu mwili, nupya twazumila ukuti pataaya pano Baibo yalanda ukuti Leza akafulula antu mu moto usizima, nanti ukuzumila ukuti intunguluzi zya mipepele zilinzile ukupeelwa mazina alumbuke pakuti zicile auze.—Kasambilizya 9:5; Ezekelo 18:4; Mateo 23:8-10.
nya_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn